बदनामी के डर से महिला ने जहर खाकर दी जान
1 माह अकेले भोपाल में रहकर लौटी थी महिला
डोडावानी गांव में गुरुवार सुबह की घटना
भास्कर संवाददाता | आमला
बदनामी के डर से डोडावानी गांव की एक महिला ने गुरुवार सुबह 9 बजे जहर खाकर मौत को गले लगा लिया। पति की सूचना पर पुलिस ने मर्ग कायम कर मौत के वास्तविक कारणों की पड़ताल शुरू कर दी है। यहां की रहने वाली राखी पति बलीराम बरदाहे (26) ने जहरीला पदार्थ खा लिया। सुबह करीब 10 बजे जब पति खेत से घर वापस आया तो देख कर भौंचक्का रह गया। पति बलीराम का कहना है उसे प|ी ने कराहते हुए जहरीला पदार्थ खाना बताया। वह उसे तत्काल अस्पताल लेकर आया, लेकिन तब तक उसकी मौत हो चुकी थी। पति ने पुलिस को बताया करीब डेढ़ माह पहले राखी अकेली भोपाल चली गई थी। करीब 1 माह तक वह भोपाल रहकर वापस लौट आई। वापस लौटने को करीब एक पखवाड़ा हुआ है। राखी के 2 बच्चे भी है।
बलिराम का कहना है था राखी बेवजह ही भोपाल रहकर आने के कारण बदनाम हो गई है। इसके कारण उसने जहर खा लिया है। मामले में थाना प्रभारी एसके यादव ने बताया पति की सूचना पर पुलिस ने मर्ग कायम कर लिया है। वास्तविक कारणों की खोज की जा रही है।
hin_Deva hin_Deva awa_Deva mar_Deva hin_Deva hin_Deva